Uganda Clays Limited

Uganda Clays Limited (UCL), esinga okumannyikibwa ennyo nga Uganda Clays, kampuni ekola ebikozesebwa mu kuzimba mu Uganda . Kampuni eno ekola ebintu ebizimba ebibeera bifumbiddwa okuva mu bumba, ng’ekozesa ebyuma ebizito ebikola ebbumba ebikolebbwa mu Yitale. Ebbumba lino lisimibwa nga bakozesa obukodyo bw’okusima ebinya. Kampuni eno eri ku lukalala ku katale k’eby'emisolo , aka Uganda Securities Exchange (USE), nga gw'emuwendo gw'omugabo ogusooka ogwaali ku lukalala mu mwaka 2000. 

 Ebintu byebakola 
Ebintu ebikolebwa UCL mulimu tayiro z’akasolya, amatoffaali, bulooka ezikwatagana n’ez’omu nsonda, bulooka ezigabanya, ebisenge eby’okwolesa, obumooli, tayiro za wansi, payipu, n’ebibikka waya. Ku bintu bya UCL, tayiro  z’akasolya n’amatafaali bye bisinga obungi ku nsimbi eziyingira okuva mu bitundibwa nga zikola ebitundu 53 ku 100 ne 11 ku 100.  Kampuni eno etunda ebintu byayo mu mawanga g'Omubuvanjuba bwa Afrika ne mu buvanjuba bwa Democratic Republic of the Congo. Olutalo lw’omunda mu South Sudan lwawaliriza UCL okugalawo emirimu gyayo egyali mu ggwanga eryo mu 2014. 

 Etambuza y'emirimu gyonna 
Webwatukira mu Gwekumineebiri mu 2021, eby’obugagga bya kampuni eno byonna byali bibalirirwaamu obuwumbi 74.5 obwa ssente za Uganda, nga bwe bukadde bwa ddoola za Amerika 21.3. Mu mwaka gw’eby'ensimbi ogwagwaako nga 31 Ogwekumineebiri mu 2021, kampuni eno yafuna amagoba ga buwuumbi 17.2 bwa ssente za Uganda nga tenasoloozebwa musolo, nga bwebukadde bwa doola za Amerika 4.9. 

Okukendeeza ku ssente ezaali zikozesebwa mu kukola emirimu, kampuni eno yakyuka okuva ku kukozesa amafuta amazito okudda ku bikuta bya kaawa, ng’ensibuko y’amasannyalaze okukuma omuliro mu bikoomi byayo, okutandika mu 2015.  

 Ebikikwatako 
UCL yatandikibwawo nga 10 Ogwomusanvu mu 1950, bamusigansimbi ab’obwannannyini babiri. Mu 1969, obwannannyini bwa kampuni eno bwaweebwaayo kampuni ya Westomat Construction and Engineering Corporation (WCEC). Mu 1977, WCEC yatunda ebitundu bya UCL 75 ku 100 eri kampuni ya National Housing and Construction Company, kkampuni ya gavumenti ya Uganda ekola ku nsonga z’amawanga. Emigabo mu UCL gikyuse emikono emirundi mingi. Emyaka bwe gizze giyitawo, ebitongole bino wammanga bibadde n’obwannannyini obw’ekitundu mu kampuni eno: 

 Gavumenti ya Uganda
 Ekitongole kya White Tower Corporation
 Kenya Clay Products Limited (KCPL) .
 Barclays Bank of Uganda
 Uganda Communications Employees Pension Scheme
 National Social Security Fund (Uganda) .
 National Insurance Corporation
 Employees of Uganda Clays Limited
 Bamusigansimbi basekinoomu

 Obwannannyini 
Webwatuukira 31 Ogwokusatu 2018, emigabo mu by'amaguzi bya kampuni, gyali nga bwe kiragibwa mu kimeeza wansi: 
+Abalina obwannannyini ku by'amaguzi bya Uganda Clays Limited Eddaala Erinnya lya Nnyinimu Ebitundu ku kikumi eby’obwannannyini 1. 1.National Social Security Fund (Uganda) 40.52 2. 2.National Insurance Corporation 17.86 3. 3.Kenya Power and Lighting Company 2.25 4. 4.Bank of Uganda Staff Retirement Plan 2.09 5. 5.Joseph Baba N'Tukuratiire 1.76 6. 6.Choi Hee-hak (Chief Administrator of Sedici Internazionale di Háfs) 1.38 7. 7.Badou Pierre-Nkudou 1.38 8.Central Bank of Kenya Employee Pension Fund 1.36 9. 9.Uganda Development Bank 1.13 10.National Social Security Fund Staff Investment Plan 1.06 11. 2,672 Abalina emigabo abalala 37.22Omugatte 100.00
Kisuubirwa nti mu 2018, ebbanja eribalirirwamu obuwumbi bwa ssente za Uganda 23.2  lyali libanjibwa ekitongole kya  NSSF ng'era lyakyusibwa ne lifuulibwa emigabo, neririnyisa  emigabo gya NSSF okuva ku bitundu 33 ku buli 100 eryaliwo, okutuuka ku bitundu 66 ku buli 100.  Mu Gwomusanvu 2018, olupapula lw'amawulire olwa Daily Monitor lwategeeza nga kampuni bweyali enoonya enoonya omusigansimbi ow’obukodyo, okwongera ku kapito wa kampuni n’okwanguyiza okufuna tekinologiya omupya ow’omulembe ow’okufulumya. 

 Enfuga n’enzirukanya y’emirimu 
UCL efugibwa olukiiko olufuzi olw’abantu mwenda, nga lukubirizibwa Martin Kasekende, dayirekita eyeetongodde atali ku kakiiko kakulu akafuga.  Kampuni eno eyawuddwaamu ebitongole bitaano ebiddukanya emirimu wansi w’okulabirirwa kw'akulira ba maneja, Reuben Tumwebaze. 

 Gyebadukanyiza emirimu 
Webwatuukira nga 31 Ogwekumineebiri 2014, UCL yalina amakolero ga mirundi ebiri:

 Ekolero ekulu, erisangibwa e Kajjansi, mu Disitulikiti y’e Wakiso, okumpi n’Entebbe - Lyali likozesa abantu 512.
 Ekolero ery'okubiri, lisangibwa e Kamonkoli, mu Disitulikiti y’e Budaka, okumpi n’e Mbale, nga Lyali likozesa abantu 140.

 Ebijuliziddwaamu 

 Ewalala w'oyinza okubisingaana 

 Uganda Clays Limited Omukutu gwa yintaneeti
 Uganda Clays egobye Inholo, elonze bboosi w'ebyensimbi okukola Okuva nga 11 Ogwokusatu 2020.
 NSSF Uganda erwana okunoonya omuguzi wa UCL Okuva nga 10 Ogwomwenda 2018.